Edward Steere

Edward Steere (1828 - 26 Agosti 1882) alikuwa mwanatheolojia Mwanglikana kutoka Uingereza aliyepata kuwa askofu wa Zanzibar akikumbukwa kuwa kati ya Wazungu wa kwanza waliokusanya matini za Kiswahili na kutunga sarufi ya lugha hiyo. Zanzibar Christians 

Maisha
Steere alisoma theolojia kwenye Chuo Kikuu cha London akabarikiwa mnamo 1850. The Times, Tuesday, Aug 29, 1882; pg. 6; Issue 30598; col D Obituary Baada ya kuhudumia kama mchungaji huko Devon na Lincolnshire, alijiunga na William Tozer (Askofu Mwanglikana wa Afrika ya Kati) kwenye safari ya kwenda Unyasa mnamo 1863. Heanley, R. M. A Memoir of Edward Steere, D.D. Ll.D., Third Missionary Bishop in Central Africa. (see External links). Aliteuliwa Askofu wa Afrika ya Kati  mnamo 1874 akaaga dunia mnamo 26 Agosti 1882. The Times, Tuesday, Sep 19, 1882; pg. 4; Issue 30616; col F Bishop Steere And His Work 

Edward Steere alikaa miaka mingi kule Zanzibar, 1864-1868, 1872-1874, na 1877-1882. Mnamo 1873 aliweka jiwe la msingi katika Kanisa la Christ Church, Zanzibar, katika Mji Mkongwe wa Unguja. Alishiriki katika ubunifu wa kanisa hilo lililojengwa mahali pa soko la watumwa la awali. Steere alishirikiana pia na David Livingstone kwa lengo la kumaliza utumwa huko Zanzibar. Amezikwa nyuma ya madhabahu kwenye kanisa. 'Workers at the church'  

Mnamo mwaka 1875 alianzisha shirika lifaamikalo kama "The East Africa Church Missionary Society" (EACMS) ambalo lilitoa mafunzo kwa kutumia lugha ya Kiswahili. Askofu Edward Steere pamoja na shirika lake waliweza kuanzisha kamusi mbalimbali. Kwa uzuri zaidi shirika hilo ndilo lililosanifisha lugha ya Kiswahili mnamo mwaka 1930.

Mtafiti wa lugha
Steere alikuwa mtaalamu mkubwa wa lugha akatoa vitabu kadhaa kuhusu lugha mbalimbali za Afrika Mashariki, zikiwa pamoja na Kishambala, Kiyao, Kinyamwezi, na Kimakonde. Lakini anafahamika zaidi kwa utafiti wake kuhusu Kiswahili. Alitunga "Handbook of Swahili" (Mwongozo wa Kiswahili) mnamo 1870, alipojumlisha sarufi pamoja na kamusi ndogo. Pia alikusanya masimulizi aliyosikia Unguja (Swahili Tales) na kutafsiri sehemu kubwa ya Biblia. Dictionary of National Biography entry; see External links below. Mwanafunzi wake A.C. Madan alitumia kazi ya Steere alipoendelea kutunga kamusi za Kiswahili-Kiingereza na Kiingereza-Kiswahili zilizokuwa kamusi sanifu kwa miaka mingi.

Vitabu alivyotunga
Steere, Edward. 1869. Anjili ya Bwana Wetu na Mwokozi Wetu Isa Masiya kwa
Mattayo. Maneno ya Kiswahili. London.
Steere, Edward. 1870. Handbook of the Swahili Language, as spoken at Zanzibar.
London. Bill & Dadly. (B.8.17.11.).
Steere, Edward. 1876. On the Use of Arabic Alphabet in Swahili. UMCA.
Steere, Edward. 1882. Swahili Exercises Compiled for the Universities´ Missions to
Central Africa. London.
Steere, Edward. 1906. Swahili Tales. London: Bell & Dadly (Revised 1922: London, SPCK

 Tanbihi 

 Marejeo 
  (Steere hakuwa askofu wa Grahamstown, gazeti lilichanganya majina)

 Viungo vya nje 

 Robert Marshall Heanley (1898) A Memoir of Edward Steere, D.D., LL.D., Office of the Universities' Mission to Central Africa, London (Google ebook)
 Dictionary of National Biography entry Steere, Edward, by C. A. Harris
 Steere's A Handbook of the Swahili Language as spoken at Zanzibar original 1870 edition.
 Steere's A Handbook of the Swahili Language as spoken at Zanzibar revised by A.C. Madan 1894.

Jamii:Waliozaliwa 1828
Jamii:Waliofariki 1882
Jamii:Wamisionari
Jamii:Maaskofu
Jamii:Kiswahili